Пахлава

Пахлава́, або баклава́ () — папулярны кандытарскі выраб з слаістага цеста з арэхамі ў сіропе, шырока распаўсюджаны ў кухнях усходніх народаў, найперш у турэцкай, азербайджанскай, арабскай, крымска-татарскай. Гатуюць пахлаву таксама балгары і грэкі.

 Гісторыя 
Паводле гісторыка Нуры Джанлы, першыя згадкі пра слодыч датаваны XV стагоддзем: «Традыцыя гатаваць тонкае цеста для пахлавы прыйшла ад асірыйцаў. У кулінарнай кнізе музея асманскіх султанаў у палацы Тапкапы захаваўся запіс часоў султана Фаціха, згодна з якім першая „паклава“ была прыгатавана ў палацы ў жніўні 1453. Запэўніваюць, што султан настолькі ўпадаваў вынаходніцтва повара, што загадаў увекавечыць увекавечыць яго рэцэпт. З тае пары пахлаву гатуюць на кожнае свята».

Паводле іншай версіі, пахлаву прыдумалі на паўвостраве Малая Азія ў VIII стагоддзі да н.э. Грэчаскія мараплаўцы і гандляры неўзабаве рассмакавалі вабнасці баклавы. Яна так пацяшала іх густ, што яны прывезлі яе рэцэпт у Афіны. Асноўны ўнёсак грэкаў ва ўдасканаленне гэтага слодычу заключаўся ў стварэнні цеста, якое дазволіла раскатваць яго да таўшчыні ліста, у адрозненне ад грубага і хлебападобнага цеста анаталійцаў.

 Прыгатаванне 
Пахлава — шматслойны дэсерт, які вырабляюць з лістоў цеста таўшчынёю з паперу, якія прамазваюць маслам і выкладаюць слаямі ў прамавугольны посуд для выпякання ці скручваюць у цыліндрыкі. Меленыя і дробна парубаныя грэчаскія арэхі ці фісташкі выкладаюць між слаямі цеста, якія да гэтай пары выпякаюцца і набрыняюць росчынай цукру і соку лімона са спецыямі і ружовай вадой.

 Спасылкі 

 Рэцэпт пахлавы

Катэгорыя:Азербайджанская кухня
Катэгорыя:Албанская кухня
Катэгорыя:Армянская кухня
Катэгорыя:Балканская кухня
Катэгорыя:Баснійская кухня
Катэгорыя:Балгарская кухня
Катэгорыя:Усходняя кухня
Катэгорыя:Грэчаская кухня
Катэгорыя:Егіпецкая кухня
Катэгорыя:Яўрэйская кухня
Катэгорыя:Іракская кухня
Катэгорыя:Ліванская кухня
Катэгорыя:Македонская кухня
Катэгорыя:Палесцінская кухня
Катэгорыя:Іранская кухня
Катэгорыя:Румынская кухня
Катэгорыя:Сербская кухня
Катэгорыя:Сірыйская кухня
Катэгорыя:Турэцкая кухня
Катэгорыя:Узбекская кухня
Катэгорыя:Чарнагорская кухня
Катэгорыя:Мучныя кандытарскія вырабы
Катэгорыя:Наўруз